**Newidiadau y mae angen i'r Brifysgol eu cymeradwyo**

|  |  |
| --- | --- |
| **Maes Newid** | **Disgrifiad** |
| Newidiadau i deitl rhaglen. | Newidiadau i deitl cyffredinol rhaglen. Mae'n rhaid i'r teitl adlewyrchu'r cynnwys academaidd a bod yn hawdd ei farchnata er mwyn gwella'r potensial am recriwtio, felly dylai'r tîm Gwybodaeth am y Farchnad ei gymeradwyo yn gyntaf. |
| Newidiadau i’r lleoliad cyflwyno. | Newidiadau ynghylch lle caiff y rhaglen ei chyflwyno, yn arbennig lle caiff y rhaglen ei chyflwyno ar y cyd â phartner (gartref neu dramor) i sicrhau y gellir cyflwyno uniondeb academaidd a phrofiad myfyrwyr o safon deg. |
| Ychwanegu partner at y broses gyflwyno. | Newidiadau lle mae partner yn chwarae rôl wrth gyflwyno'r rhaglen (gan gynnwys rhyddfreinio neu ddilysu). Mae'n rhaid i'r **Bwrdd Partneriaethau Cydweithredol** gymeradwyo partneriaid newydd hefyd. |
| Newidiadau i’r dull cyflwyno (e.e. pellter, ar-lein, rhan-amser). | Rhaglen lle newidir y dull cyflwyno o'r fersiwn gymeradwy safonol, yn enwedig darpariaeth gymysg, ar-lein neu o bell, i sicrhau bod taith y myfyrwyr yn gadarn ac y cynhelir profiad y myfyrwyr. |
| Newidiadau i hyd y rhaglen. | Newidiadau i hyd cyffredinol y rhaglen, er enghraifft, sefydlu gradd gychwynnol uwch (3-4 blynedd), gan greu rhaglen Feistr ran-amser 2 flynedd. Diben hwn yw sicrhau bod taith a phrofiad y myfyrwyr yn ddichonadwy. |
| Newidiadau i nifer y credydau. | Newidiadau i nifer y credydau, yn enwedig os bydd hyn yn effeithio ar daith neu brofiad y myfyrwyr, neu os bydd yn cynnwys posibilrwydd modiwlau sydd â chredydau ychwanegol a allai gynyddu llwyth gwaith y myfyrwyr. |
| Newidiadau i strwythur y rhaglen. | Newidiadau mawr i strwythur y rhaglen, gan gynnwys adolygu maint y modiwl, newidiadau mawr i'r drefn gyflwyno neu ychwanegu elfennau sylweddol at y rhaglen.Byddai'r **Pwyllgor Cymeradwyo Rhaglenni**'n sicrhau bod taith y myfyrwyr yn ddichonadwy ac y byddai profiad y myfyrwyr yn cael ei wella gan y newidiadau. |
| Ychwanegu blwyddyn neu semester dramor neu mewn diwydiant. | Mae'r Brifysgol yn annog yr holl raglenni i gynnwys cyfnodau dramor neu mewn diwydiant i fyfyrwyr ac mae'r broses hon yn galluogi'r Pwyllgor Cymeradwyo Rhaglenni i symleiddio cymeradwyaeth wrth oruchwylio taith a phrofiad y myfyrwyr a chynlluniau rheoli ar gyfer cyfnodau symudedd yn effeithiol.Mae'r Brifysgol yn gofyn i'r holl gyfnodau astudio symudol gael eu hasesu'n effeithiol, yn unol â'r **rheoliadau a’r canllawiau ynghylch symudedd myfyrwyr.** |
| Newidiadau sylweddol i Ddeilliannau Dysgu'r Rhaglen. | Newidiadau i ddeilliannau dysgu cymeradwy'r rhaglen. Bydd y Pwyllgor Cymeradwyo Rhaglenni'n sicrhau y cynhelir safonau'r rhaglen a chyfanrwydd y cwricwlwm drwy gydol y newidiadau a bod yr effaith ar y strategaeth asesu wedi cael ei hystyried. Bydd hyn yn gofyn am **Fap Cwricwlwm diweddar.** |
| Newidiadau i fodiwlau craidd neu orfodol. | Newidiadau i'r modiwlau cymeradwy craidd a/neu orfodol, gan y bydd y rhain yn sylfaen i'r maes llafur a bydd y Pwyllgor Cymeradwyo Rhaglenni'n sicrhau y cynhelir uniondeb y rhaglen a'r cwricwlwm drwy gydol y newidiadau. Bydd hyn yn gofyn am **Fap Cwricwlwm** a **Strategaeth Asesu diweddar.** |
| Newidiadau cyffredinol sylweddol i'r Strategaeth Asesu ac Adborth (e.e. newid i asesu ar lefel y rhaglen). | Wrth i'r Brifysgol symud ymlaen a chwilio am ymagweddau mwy arloesol ac effeithiol, disgwylir i'r Colegau chwilio am newidiadau sylweddol. Bydd y Pwyllgor Cymeradwyo Rhaglenni a'r Aseswr Allanol yn adolygu newidiadau mawr i batrymau asesu ar draws y rhaglen gyfan (nid modiwlau unigol) a bydd hyn yn gofyn am **Strategaeth Asesu** ddiwygiedig.Bydd y pwyllgor yn chwilio am enghreifftiau o arfer effeithiol i'w rhannu yn y Brifysgol hefyd. |
| Newidiadau i fodiwlau dysgu annibynnol dan gyfarwyddyd ar gyfer rhaglenni ôl-raddedig a addysgir. | Newidiadau i fodiwlau dysgu annibynnol dan gyfarwyddyd ar lefel ôl-raddedig a addysgir, er enghraifft, newid rhwng traethawd estynedig traddodiadol a phrosiect sy'n canolbwyntio ar waith, neu dorri'r dysgu'n flociau sydd â llai o gredydau. O wybod bod hyn yn hanfodol i raglenni Meistr, mae'n rhaid craffu ar newidiadau'n ofalus. |
| Ychwanegu neu newid cymwysterau ymadael. | Unrhyw newidiadau i'r cymwysterau ymadael i sicrhau bod y cynnwys academaidd a'r hyn sydd wedi'i gwblhau erbyn i'r myfyriwr adael yn cyd-fynd â gofynion y cymhwyster.  |